KS Daily View วันที่ 28 ก.พ. 2565
28 กุมภาพันธ์ 2565

KS Daily View 28.02.2022 >>> สัปดาห์นี้ติดตามถ้อยแถลงของพาวเวลในวันที่ 2-3 มี.ค.ต่อท่าทีนโยบายการเงิน Fed ท่ามกลางความตึงเครียดรัสเซีย-ยูเครน/ติดตามตัวเลขชี้นำเศรษฐกิจ PMI สหรัฐฯ, ยุโรปและจีน /SET คาด 1670-80 หุ้นแนะนำ TIDLOR
Financial sector: ติดตาม Bitkub Capital Group Holdings จับมือร่วมกับ Asiasoft ตั้ง JVs พัฒนาแพลตฟอร์ม Hybrid GameFi เปิดทางสู่ตลาดโลก ติดตามถ้อยแถลงของ Powell ในวันที่ 2-3 มี.ค. ว่าเฟดจะดำเนินนโยบายการเงินอย่างไรในภาวะที่เศรษฐกิจมีแนวโน้มชะลอตัวจากสงคราม และเงินเฟ้อพุ่งสูงจากราคาพลังงานที่ปรับตัวสูงขึ้น หรือ Stagflation ซึ่งทิศทางของ US10Y yield จะมีผลตอบการเคลื่อนไหวของหุ้นกลุ่มธนาคาร และประกัน
Transport sector: ติดตาม คจร. เห็นชอบดับเบิ้ลเดค ทางด่วน 2 ชั้นงามวงศ์วาน-พระราม 9 แก้รถติด มูลค่าจำนวน 21 โครงการ มูลค่าลงทุนโครงการรวม 47,533.81 ล้านบาท โดยคาดทาง กทพ. จะมอบกระทรวงคมนาคมนำเสนอต่อ ครม. ในเดือน มี.ค. 2565
Food sector: ติดตาม M-150 เจ้าตลาด ประกาศปรับขึ้นราคาขายส่งขึ้นอีกประมาณ 70-100 บาท/ลัง (50 ขวด) จากเดิมระดับราคา 410-425 บาท/ลัง เป็น 480-520 บาทต่อลัง โดยราคาใหม่ดังกล่าวจะมีผลมีนาคมนี้เป็นต้นไป ส่งผลให้ร้านค้าปลีกจำนวนหนึ่ง เตรียมจะปรับราคาขายปลีกขึ้นเป็น 12 บาท จากเดิมที่ขายขวดละ 10 บาท ทั้งนี้แหล่งข่าวค้าส่งรายใหญ่เปิดเผยกับ “ประชาชาติธุรกิจ" ว่า จากปัญหาต้นทุนที่เพิ่มสูงขึ้น เชื่อว่าในไม่ช้าบรรดาผู้เล่นในตลาดเครื่องดื่มชูกำลัง ทั้ง คาราบาวแดง กระทิงแดง รวมถึงแรงเยอร์ (ไทยเบฟฯ) จะมีการประกาศปรับขึ้นราคายกแผงอย่างแน่นอน แต่จะเร็วหรือช้าขึ้นอยู่กับสถานการณ์ต้นทุน และสต๊อก
Power sector: ติดตามการปรับค่า Ft สำหรับงวดที่ 2 ของปี 2565 โดยนายคมกริช ตันตระวาณิชย์ เลขาธิการคณะกรรมการกำกับกิจการพลังงาน (กกพ.) กล่าวถึงแนวโน้มค่าไฟฟ้าผันแปร (Ft ) งวด 2 จะต้องปรับขึ้นตามสมมุติฐานต้นทุนราคาก๊าซในตลาดโลกที่ปรับขึ้นก็จะส่งผลให้ค่าไฟปรับขึ้นแน่นอน เพราะประเทศไทยใช้ก๊าซผลิตไฟฟ้าคิดเป็นสัดส่วน 60% ก่อนหน้านี้ กกพ.ได้วางสมมุติฐานเพื่อกำหนดค่า Ft งวดแรก (ม.ค.-เม.ย.) ปี 2565 ราคาเฉลี่ย 18 เหรียญ/ล้าน BTU แต่ตอนนี้ขยับเป็น 20 กว่าเหรียญ/ล้าน BTU ไปแล้ว นอกจากนี้จากช่วงเลี่ยนผ่านแหล่งผลิตเอราวัณ ไทยก็พึ่งการนำเข้า LNG แบบ spot มากขึ้นด้วย
Healthcare sector: ติดตาม สธ. เมินคำสั่ง ครม. ร่อนจดหมาย ถึงโรงพยาบาลทั่วประเทศ สั่งดูแลผู้ป่วยโควิด แบบโรคประจำถิ่น ตั้งแต่ 1 มี.ค.นี้เป็นต้นไป โดยให้รักษาตามสิทธิ
Review 4Q21 earnings: บริษัทที่รายงานกำไร 4Q21 ดีกว่าคาดได้แก่ BAM, SENA, MINT, ขณะที่บริษัทที่กำไรแย่กว่าคาดได้แก่ SAPPE, BLA, TVO, CPF, EASTW, HANA
มุมมองตลาดหุ้น SET คาด 1670-80 หุ้นแนะนำ TIDLOR
Top pick: TIDLOR (ราคาพื้นฐาน 52.00 บาท). บริษัทตั้งเป้ากำไรปี 2022 ดีกว่าที่เราคาด เราคาดหวังการเติบโตกำไร 25% 2022-23 อัตราส่วน PEG ตำกว่า 1x แสดงถึงระดับมูลค่าที่น่าสนใจลงทุน.
รายงานตัวเลขเศรษฐกิจ
วันจันทร์ ติดตาม ตัวเลข Retail sales เดือน ม.ค. ของญี่ปุ่น คาด +1.4% YoY ตัวเลข Industrial Production Prel เดือน ม.ค. ของญี่ปุ่นคาด -0.7% MoM ตัวเลข Wholesale inventories เดือน ม.ค. คาด +1.9% MoM และถ้อยแถลงของ ECB President Lagardes
วันอังคาร ติดตาม ตัวเลข NBS Manufacturing PMI เดือน ก.พ. ของจีน คาด 49.9 จุด (ทรงตัว MoM) ตัวเลข Caixin Manufacturing PMI เดือน ก.พ. ของจีนคาด 49.5 จุด (+0.8% MoM) ตัวเลข Non-Manufacturing PMI เดือน ก.พ. ของจีนคาด 51.5 จุด (+0.7% MoM) ตัวเลข Markrit Manufacturing PMI ของยูโรโซน เดือน ก.พ. คาด 58.4 จุด (-0.5% MoM) ตัวเลขอัตราเงินเฟ้อทั่วไปของเยอรมันเดือน ก.พ. คาด +5.1% YoY ตัวเลข ISM Manufacturing PMI เดือน ก.พ. ของสหรัฐฯ คาด 58 จุด (+0.7% MoM) และ President Biden State of the Union Speech
วันพุธ ติดตาม ตัวเลขเงินเฟ้อทั่วไปของยูโรโซนเดือน ก.พ. คาด +0.4% MoM และ +5.2% YoY ตัวเลขการจ้างงานภาคเอกเชนของสหรัฐฯ คาด +3.5 แสนตำแหน่ง ปริมาณสต๊อกน้ำมันดิบรายสัปดาห์ของสหรัฐฯ ถ้อยแถลงของ Fed Chair Powell และการประชุม OPEC+
วันพฤหัสฯ ติดตาม ตัวเลข Caixin Service PMI คาด 52 จุด (+1.1% MoM) ตัวเลข Markrit Services PMI ของยูโรโซน เดือน ก.พ. คาด 55.8 จุด (+9.2% MoM) ตัวเลข Unemployment ของยูโรโซน เดือน ม.ค. คาด 7% (ทรงตัว MoM) ต่ำสุดเป็นประวัติการณ์ ตัวเลข ISM Non-manufacturing PMI ของสหรัฐฯ เดือน ก.พ. คาด 61 จุด (+1.8% MoM) และถ้อยแถลงของ Fed Chair Powell
วันศุกร์ ติดตาม ตัวเลข Non-farm pay roll ของสหรัฐฯ เดือน ก.พ. คาด +4.5 แสนตำแหน่ง อัตราการว่างงานของสหรัฐฯ เดือน ก.พ. คาด 3.9% และตัวเลขค่าจ้างรายชั่วโมงของสหรัฐฯ เดือน ก.พ. คาด +0.5% MoM และ +5.8% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp